《题王氏琴清堂》
宋代·马廷鸾

孤桐缺月风露秋，夜虫催织寒飕飕。
拂床文字翻叶叶，古心埋没从何求。
客来洗予筝笛耳，清圜琅然散百忧。
南窗无弦鼓愈淡，焦尾有桐弃不收。
卓哉奇士千载去，已矣奇弄万古休。
江左诸王孙子俦，琴清之堂遗风流。
飞泉爽籁十二操，铿锵浮玉鸣天球。
文王宣父次第作，此身还见大雅不。
收拾书囊杂钓具，伴君携琴隐林丘。
作诗一为写奇趣，此生此兴长悠悠。

作者简介：马廷鸾（1222年—1289年），字翔仲，号碧悟。宋饶州乐平（今江西乐平市）众埠乡楼前村人。幼年丧父，贫不改志，刻苦读书，淳祐七年（1247），马廷鸾赴京参加乙未科省试，获进士第一，殿试为第四，一举成名。他一生勤政爱民，秉性正直，从地方官直至宰相高位。惜南宋朝廷为权奸把握，不能尽展其才华。度宗朝奸臣贾似道、丁大全当国把持朝政，视为异见，受其压制，迫于内忧外患，廷鸾饮恨引退。宋亡，马廷鸾拒绝与元政权合作，表现出崇高的民族气节。